"Sunt la a treia vizita anuala pe care o fac in luna inanuarie in Romania. Din diferite motive ajung aici in luna ianuarie. A fost o oportunitate grozava sa intalnesc guvernul, societatea civila si sa setam agenda anuala in cadrul parteneriatului nostru strategic. In ultimele 24 de ore am avut ocazia sa ma intalnesc cu presedintele Iohannis, cu premierul Ciolos, l-am intalnit pe ministrul de externe la conferinta de iarna din Vilnius, l-am intalnit de asemenea pe ministrul apararii, apoi am avut un pranz minunat cu vicepremierul Borc, cu ministrul energiei si cu ministrului mediului. In aceasta dimineata am luat micul dejun la o masa rotunda cu reprezentanti ai societatii civile discutand despre statul de drept, cum facem de obicei. Evident am inceput prin a discuta despre alianta noastra grozava, despre parteneriatul bilateral si parteneriatul de securitate in cadrul NATO. Suntem extraordinari de recunoscatori pentru contributia Romaniei ca partener in domeniul securitatii si ca aliat, pentru angajamentul puternic de a creste bugetul apararii spre 2%. Este un model pentru Alianta. Am vazut cum Romania cauta din greu solutii pentru a achizitiona echipament (militar) de ultima generatie, modernizand avioanele F16 si gandindu-se la alte locuri in care poate contribui in cadrul Aliantei. Suntem foarte recunoscatori pentru contributia pe care Romania continua sa o aiba in Afganistan si acum sustine eforturile anti-ISIS in Irak. Asadar, Romania este unul din aliatii pe care poti conta, cu care poti lucra oriunde apar provocari, ca aliati NATO ne confruntam acum cu provocari la adresa aliantei in Est si in Sud, Romania contribuie in ambele locuri, evident si ca partener in cadrul sistemului antiracheta in protejarea in fata amenintarile, din afara spatiului euro-atlantic. Suntem, de asemenea, foarte multumiti sa vedem continuarea progreselor in ce priveste statul de drept. Este o tema consistenta de cate ori vin aici, si de fiecare data vedem cum independenta si forta sistemului judiciar cresc, tot mai multe cazuri sunt rezolvate. Evident, tragedia din octombrie a generat asteptari mari si o atentie sporita din partea publicului. Am fost impresionata de seriozitatea cu care presedintele si guvernul au luat in considerare cererile cetatenilor pentru o Romanie mai curata si vom continua sa fim un partener al Romaniei pe aceasta tema. Am alocat mult timp economiei, in special discutand despre planurile guvernului pentru acest an, in ce priveste imbunatatirea guvernantei corporatiste in cazul companiilor detinute de stat, despre dorinta de a face guvernul mai transparent, nivelul taxelor mai stabil, am discutat putin despre lucruri pe care Romania le-ar putea face in domeniul e-government pentru a imbunatati transparenta in beneficiul cetatenilor. Am discutat mult despre potentialul Romaniei ca loc de tranzit in domeniul energiei si exportator. Am continuat sa discutam despre cum sa atragem mai multe companii americane in domeniul energiei, despre rolul vital pe care Romania il poate juca ca tara de tranzit pentru alte parti din Europa Centrala care sunt mai dependente de surse de energie din afara tarii. Este o zona cu mare potential de crestere in cadrul relatiilor noastre bilaterale si de crestere pentru Romania ca partener puternic al vecinilor europeni. Am discutat despre alte moduri de a aprofunda si intari investitiile americane aici, asta depinde evident de ramanerea tarii pe cursul cresterii economice, statului de drept, de predictibilitate, stabilitate, dar exista un mare potential aici. Deci, a fost o zi foarte, foarte buna. Am uitat sa mentionez ca lucram foarte strans la problemele din vecinatate si alte subiecte de politica externa, de la suportul nostru pentru o Moldova europeana si democratica, pana la suportul nostru pentru o Ucraina mai libera, mai democratica, in implementarea acordurilor de la Minsk".

Victoria Nuland a raspuns astfel unei intrebari adresate de HotNews.ro, prezent alaturi de alti trei jurnalisti de la Adevarul, Pro TV si Romania Actualitati, la conferinta de presa organizata de Ambasada Statelor Unite la Bucuresti. Redam mai jos integral sectiunea din conferinta de presa referitoare la lupta anticoruptie din Romania, cu precizarea ca doar prima intrebare a fost adresata de HotNews.ro.: Statele Unite si-au declarat in repetate randuri sustinerea fata de lupta impotriva coruptiei in Romania. DNA se bucura de o puternica sustinere in randul opiniei publice. Exista insa si critici, de exemplu procurorilor li se reproseaza ca recurg prea des la arestari sau ca au ajuns prea dependenti de serviciile de informatii. Avand in vedere toate aceste aspecte, ce spuneti de rezultatele si de modul de lucru al DNA?Ai dreptate, Dan, pe ansamblu suntem impresionati de munca pe care o face DNA. Sustinem DNA inclusiv in pregatire si suportul tehnic. Evident, in societatile democratice este cu adevarat importanta mentinerea unui echilibru intre siguranta cetatenilor si dreptul la viata privata. Toti ne luptam cu asta. Ceea este interesant este faptul ca instrumentarea cazurilor a avansat la un asemenea nivel aici – imi amintesc cand veneam in urma cu cativa ani si nemultumirile erau ca nici un caz nu a fost rezolvat – ca acum societatea civila vorbeste despre acest echilibru ceea ce este foarte sanatos.: Aveti vreo recomandare pentru autoritatile romane in ce priveste selectia si numirea sefilor anti-coruptie, in special DNA?Evident este o decizie care apartine autoritatilor romane, am vorbit despre faptul ca multe din aceste mandate vor expira in 2016. Am incredere ca autoritatile romane vor lua acest lucru serios si ca vor cauta sa castige increderea publicului intern si de afara ca Romania se afla pe drumul cel bun. Vom urmari acest proces, este clar ca va reprezenta o tema importanta in anul acesta.: Dar ati discutat acest subiect cu autoritatile romane?Nu disctam evident despre persoane, nu pomenim nume, discutam doar despre faptul ca procesul trebuie sa fie deschis si transparent si sa genereze incredere continua in randul populatiei.Credeti ca doamna Kovesi ar trebui sa fie nominalizata pentru inca un mandat la DNA?Nu Statele Unite selecteaza optiunile Romaniei, acest lucru trebuie sa-l faca autoritatile romane.Victoria Nuland s-a intalnit la Cotroceni cu presedintele Klaus Iohannis, proaspat ales presedinte. “Sunt bucuros că ati decis să veniti în vizită la începutul mandatului meu, nu stiu dacă mi se datorează mie, dar sunt foarte bucuros”, a spus Iohannis, în debutul întrevederii. În acest context, Victoria Nuland a răspuns: “Cu sigurantă se datorează dumneavoastră. Am venit să vă văd”. In timpul vizitei de anul trecut, Nuland s-a intalnit cu premierul Victor Ponta si cu ministrul de externe, Bogdan Aurescu.Victoria Nuland, subsecretar de stat american pentru Afaceri Euroasiatice, a lansat un atac extrem de dur la adresa unor lideri politici din Europa centrala fara a-i numi, oficialul american acuzandu-i ca, in timp ce noaptea dorm linistiti sub patura NATO, ziua oprima presa si societatea civila, protejeaza parlamentarii corupti de anchetele si nu tin cont de Parlament cand interesul cere sau vorbesc de democratie neliberala. Desi nu i-a numit pe acei lideri din Europa centrala, indicatiile date de Nuland au condus catre Victor Orban si Victor Ponta. ( Vezi aici discursul pe larg In cadrul unei vizite de doua zile la Bucuresti, Victoria Nuland s-a intalnit cu Traian Basescu, nu si cu Victor Ponta, care ar fi evitat-o. Mesajele sau s-au concentrat atunci asupra sustinerii statului de drept si a luptei impotriva coruptiei. Nuland a in mod explicit imixtiunile politicului in justitie. ( Vezi aici o analiza pe larg a mesajelor transmise atunci de Victoria Nuland